Kiyevning “Olimpiyskiy” stadionida qora tanli muxlislar uchun alohida sektor tashkil qilinishi mumkin. Bu haqda arenaning ijrochi direktori Vladimir Spilchenko 2+2 telekanali efirida uzatilgan “Pro futbol” dasturi chog‘ida ma’lumot berdi. O‘tgan hafta UYeFA Kiyevning “Dinamo” jamoasiga nisbatan axloqiy ish qo‘zg‘adi. ChLning guruh bosqichida “Chelsi”ga qarshi kechgan bahsda ushbu jamoaning muxlislari 4 nafar qora tanli muxlislarga hujum qilgani aytildi. Voqea “Olimpiyskiy” stadionida bo‘lib o‘tdi. “Futbol Yevropada irqchilikka qarshi” tashkiloti voqea qayd qilingan videolavhani UYeFAga yetkazdi.“Qora tanli muxlislarga alohida sektor ajratish yaxshi g‘oya, – dedi Spilchenko. – Balki biz bunday ko‘ngilsizliklarni olish uchun bu ishga qo‘l urarmiz”.